DA-aansoek vir anti-Zuma-optog verwerp - Maroela Media
DA-aansoek vir anti-Zuma-optog verwerp
Die DA se optog in Johannesburg in Januarie 2016. Foto: Twitter via @Our_DA
Die Nelson Mandelabaai-munisipaliteit het Woensdag 'n aansoek deur die DA om 'n anti-Zuma-optog buite die stadsaal in Port Elizabeth te hou van die hand gewys. Die optog sou Donderdag plaasgevind het.
Die DA het in 'n verklaring gesê die aansoek om die optog by die Vuyisili-miniplein voor die stadsaal te hou is verlede week ingedien. Die optog sou deel vorm van die DA se optog ter ondersteuning van werkskepping in Johannesburg vroeër vanjaar. Hierdie optog sou egter ter verdediging van die Grondwet wees en "in protes teen die korrupsie van Jacob Zuma se ANC".
'n Alternatiewe bymekaarkomplek is deur die DA voorgestel, maar dit is ook deur die munisipaliteit geweier. Athol Trollip, die DA se burgemeesterkandidaat vir Nelson Mandelabaai, het die munisipaliteit se verweer dat die optog 'n veiligheidsrisiko sal inhou, verwerp.
"Danny Jordaan se ANC-geleide munisipaliteit beskerm Jacob Zuma teen openbare optrede teen sy korrupsie en misbruik van die Grondwet," het Trollip gesê. "Die vals rede wat verskaf word, is dat die DA-optog 'n veiligheidsrisiko sal inhou, dít gedurende 'n week waarin die ANC-ministers op Nelson Mandelabaai toegesak het. Hierdie verskoning word verwerp met die minagting wat dit verdien," het hy gesê.
"Om vals redes te gebruik is 'n misbruik van staatsveiligheidprotokol en net 'n bewys van hoe burgemeester Jordaan vir Jacob Zuma en die ANC tot elke prys sal beskerm. Die massa-optrede is duidelik 'n ongemaklike waarheid vir die ANC en die DA sal nie hierdeur afgesit word nie."
Die DA sal Vrydag 'n optog deur Johannesburg na die konstitusionele hof hou, gelei deur die DA-leier Mmusi Maimane. Kristoff Adelbert, die DA-hoof van veldtogkommunikasie, het gesê die party sal Donderdagoggend 'n nuuskonferensie buite die stadsaal in PE hou.
DA Jacob Zuma Port Elizabeth
'Gewelddadige misdadiger' vas in Bloem
Hond 'vir dood agtergelaat'
Mooi so DA anc lyk my mag afbreek en toi toi alleen haaahaaa
Hoekom sal Jordaan toestemming gee vir die hou van 'n optog? Hy is ook 'n afhanklike van die korrupte anc en Zuma bondgenote.
Josua Keys · 4 jare gelede
DA julle het nie die ANC se toestemming nodig vir die optog nie julle verteenwoordig die kiesers nie die ANC nie, die ANC het ook nie vir (ons) gevra of dit reg was om tolhekke op te rig, vir Zuma 'n huis te bou van meer as R300 mil, motor lisensie kostes die hoogte in te laat skiet , gesondheidsorg in die grond in te bestuur nie, om nie eens te praat van ons weermag, lugmag, polisiemag en die belangrikste ons Ekonomie nie en so kan ek aangaan!!!! Al wat die DA nodig het om te doen saam met al die ander partye wat die optog ondersteun, stuur eenvoudig net aan die ANC 'n kennisgewing dat julle die optog gaan hou en die roete wat gebruik gaan word en hulle moet dit aanvaar en klaar. GO DA !!!!!
E · 4 jare gelede
D.A. het bietjie beter maniertjies as baie ander partye, nou vir wat sal dit geweldadig raak? Net as een of ander oposissie daar opdaag, natuurlik.
Piet Piper · 4 jare gelede
In 'n ANC regeerde land word ordentlike optogte nie geduld, dis onvanpas.
Hulle gee net toestemming waar hulle weet die optog -gangers sal steel , die winkels plunder,bande op die duurste teerpaaie brandsteek en klipgooi